Torna Elifreak, l'esdeveniment que reuneix els amants del còmic, manga i anime
04 de abril de 2024

• La cita tindrà lloc el pròxim 20 d'abril en el Passeig Secondo Baldín.

L'Ajuntament de l'Eliana organitza, després de l'èxit del passat any, la segona edició d’Elifreak, un esdeveniment que unix als amants del còmic, manga i anime de la localitat i dels seus voltants. Esta activitat té com a objectiu celebrar la creativitat, la fantasia i la cultura pop en una experiència única i que ja s'ha convertit en un referent d'este món.

De nou, esta fira a l'aire lliure comptarà amb una zona de tallers, on s'impartiran lliçons de dibuix, cosplay, exhibicions de k-pop o món postapocalíptic, photocalls, tornejos de videojocs i arcade i un gran nombre d'activitats gratuïtes per a garantir la diversió de les i els joves assistents.

A més, la fira del manga també comptarà amb convidats especials que parlaran de la seua experiència i mostraran les seues habilitats en xarrades i masterclass. Entre ells estaran Shaun Elay, la il·lustradora que pinta directament en negatiu  i que repetix en Elifreak. Mentre que el dibuixant ArteMaster, que compta amb més de 4 milions de subscriptors en Youtube, donarà una xarrada sobre l'univers de pintura de Dragon Ball.  Un altra ponència la durà a terme Joël Mulachs, l'actriu de doblatge que ha donat veu a Scarlett Johansson, Cactus de les Supernenas o Son Gohan de Dragon Ball.

D'altra banda, en els estands de la zona comercial es podrà adquirir merchandising, menjar i participar en partides de jocs de taula i rol. La cita serà en el passeig Secondo Baldín (parc de la Pineda), de 10 del matí a 21 hores de la nit dissabte que ve 20 d'abril. L'assistència és gratuïta.

L'edil de Polítiques de Joventut, Juan Espinosa, convida als i les aficionades de la cultura japonesa i coreana a gaudir d'aquesta cita d’oci alternatiu i saludable en la seua segona edició.

“Creiem que el món del còmic i del manga no sols oferix entreteniment, sinó també oportunitats per a la creativitat”.